NB Uitgewers | Tuis
Alle sondaars welkom
Meer as jou seerkry
For You, I'd Steal a Goat
Skooluitgawe: Donker Web
Hou jou oë oop
Die Sproetebessies en die hart van die Swart Roos
Die Jirre is my Wagter
Die onsigbare pou
Op die Duiwel se Spoor
On the Devil's Trail
Geseënd is dié wat treur
Verf en leer: 123
Verf en leer: Kleure
bottelnek breek bek
Die dodelikste donuts in die heelal
SKRYWERS & ILLUSTREERDERS
Bontle Senne is gebore in Johannesburg en studeer aan die Universiteit van Kaapstad. Sy is 'n skrywer, afrigter en spreker. Sy publiseer jeug- Afro-fantasieromans en kortverhale.
Sy is voorsitter vir GirlCode SA, 'n mede-eienaar van Modjaji Books en 'n trustee by Puku, wat in 2021 die UNESCO King Sejong- geletterheidsprys wen.
Sy woon in Londen.
Alistair Mackay se kortverhale is al in verskeie joernale gepubliseer asook in die bloemlesings Queer Africa en Queer Africa II, 'n finalis in die 2017 Lambda literêre toekennings. Hy beskik oor 'n MA in Politiek aan Edinburg Universiteit en 'n MFA in Skeppende Skryfkuns aan Columbia Universiteit. Hy bly in Kaapstad.
Elrien Scheepers is in 1962 op Middelburg gebore en woon tans in Pretoria. Sy is 'n dosent in veeartsenykunde aan die Universiteit van Pretoria. Haar eerste gedig, "Ek droom oor jou", verskyn in 2010 in Toulopers. Daarna volg verskeie gedigte en kortverhale in skoleleesboeke en ook in die kortverhaalbundel Skool is'n riller.
Johan Fourie is 'n professor in ekonomie aan die Universiteit Stellenbosch. Hy is ook 'n blogger en 'n rubriekskrywer vir Finweek en Rapport. Sy grootste wens is om in 'n Nobel-lesing aangehaal te word, verkieslik deur een van sy studente.
Jen Thorpe is 'n feministiese skrywer en navorser van Kaapstad. Haar eerste roman, The Peculiars (2016), was op die lang lys vir die Etisalat-letterkundeprys en Sunday Times-fiksieprys (2017). Vorige bundels sluit in: My First Time (2012) en Feminism Is: South Africans Speak Their Truth (2018). Vir meer inligting, besoek http://jen-thorpe.com.
Ivan Johnson is 'n veteraan van die advertensiebedryf en was sewe jaar lank uitvoerende skeppende direkteur van die bekroonde BBDO. Hy is die eerste Suid-Afrikaner wat genooi is om as jurielid vir die internasionale Cannes Leeus-advertensietoekennings op te tree, en is ook 'n begaafde illustreerder. Hy woon in Kaapstad.
Sally Partridge het die MER-prys vir Jeuglektuur reeds vir vier van haar romans ontvang en het ook 'n SALA-toekenning vir haar roman, Mine, in 2019. In 2011 is sy aangewys as een van Mail & Guardian se 200 uitnemende jong Suid-Afrikaners. Sy is ook deur IBBY Internasionaal erken vir haar skryfwerk. Sally woon en werk in Kaapstad.
Rudie van Rensburg woon in Kaapstad en het al elf uiters gewilde spanningsverhale geskryf: Slagyster, Kopskoot, Judaskus, Pirana, Kamikaze, Ys, Medusa, Vloek, Merk, Hartedief en Monster, en die topverkopende komiese romans Hans steek die Rubicon oor, Hans gee Herklaas horings en Hans bars die bioborrel.
Marita van der Vyver het drie romans vir jonger lesers geskryf voor haar eerste volwasse roman, Griet skryf 'n sprokie, die literêre landskap verander het. Sedertdien is sy 'n voltydse skrywer met vele topverkopers agter haar naam, soos ​Dis koue kos, skat​, ​Die dinge van 'n kind ​en ​Griet kom weer. Sy woon in Frankryk.
Jaco Fouché se debuut, Die ryk van die rawe, is in 1997 met die Eugène Marais-prys bekroon. Daarna verskyn verskeie romans uit sy pen. Verstevlei het die derde prys verower in NB-Uitgewers se Groot Afrikaanse Romanwedstryd in 2012, en Aanspreeklikheid was naaswenner in 2018. Met Simoelégri verower hy die eerste prys in 2021. Hy woon op Hermanus.
Internasionaal bekende skrywer Deon Meyer woon op Stellenbosch. Sy publikasies sluit in twaalf misdaadromans (onder meer 13 Uur, 2008, Spoor, 2010, 7 Dae, 2011, Kobra, 2013, Ikarus, 2015, Koors, 2016, en Prooi, 2018). Orion, Proteus en Infanta is met die ATKV-prosaprys bekroon en Prooi met die ATKV-prys vir Spanningsfiksie.